Na temelju članka 35. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), prethodne suglasnosti izvršnog tijela Osnivača i članka 52. Statuta Dječjeg vrtića Grozdek KLASA: 007-02/26-01/3, URBROJ: 2109-18-26-04/2-3, Štrigova, 29. travnja 2026., Upravno vijeće Dječjeg vrtića Grozdek na svojoj 4. sjednici održanoj 5. listopada 2026. godine donosi

PLAN UPISA
DJEČJEG VRTIĆA "GROZDEK" ZA PEDAGOŠKU GODINU 2026./2027.

Članak 1.
Djeca se upisuju u novoizgrađeni objekt Dječjeg vrtića "Grozdek" na adresi Štrigova 103 A, Štrigova.
Članak 2.
Upisi izvan redovitog upisnog roka vrše se sukladno Zakonu o predškolskom odgoju i obrazovanju i članku 2. Pravilnika o upisu djece Dječjeg vrtića "Grozdek".
Članak 3.
Upisi u redoviti cjelodnevni (10-satni) program u ovom izvanrednom roku odvijat će se u razdoblju od 7. listopada 2026. do 15. listopada 2026. godine, u od 14:00 do 17:00 sati u prostoru Doma kulture Štrigova (Štrigova 103).
Članak 4.
Struktura kapaciteta, odgojnih skupina i slobodnih mjesta za pedagošku godinu 2026./2027. inicijalno se utvrđuje se kako slijedi:

	Skupina
	Dob djece
	
	Ukupno slobodnih mjesta

	Jasličke skupine
	od navršenih 12 mjeseci do 3. godine života
	        
	36 mjesta

	Vrtićke skupine
	od navršene 3. godine života do polaska u školu
	        
	64 mjesta

	UKUPNO
	
	        
	100 mjesta



Konačan broj i strukturu odgojnih skupina (jasličkih i vrtićkih) utvrdit će Upravno vijeće Vrtića nakon završetka izvanrednog upisnog roka, a na temelju stvarnog broja zaprimljenih zahtjeva i dobi prijavljene djece, poštujući propisane pedagoške standarde i ukupni kapacitet objekta od 100 mjesta.
Članak 5.
Pravo upisa u Vrtić imaju djeca roditelja ili skrbnika s prebivalištem na području Općine Štrigova. Ako nakon upisa djece s područja Općine Štrigova preostane slobodnih mjesta, u Vrtić se mogu upisivati i djeca s prebivalištem na području drugih općina i gradova.

Članak 6.
Ako Vrtić bude u mogao upisati svu novo prijavljenu djecu u okviru slobodnog kapaciteta, metoda bodovanja za ostvarivanje prednosti neće se primjenjivati.
Ako broj novih zahtjeva premaši preostali slobodni kapacitet, prednost pri upisu utvrđuje se primjenom sljedećeg bodovnog sustava:

	Kriterij prednosti pri upisu
	Broj bodova

	Dijete i roditelji s prebivalištem na području Općine Štrigova
	12

	Dijete roditelja žrtava i invalida Domovinskog rata
	Izravan upis

	Dijete odgojitelja i drugih radnika zaposlenih u Vrtiću
	Izravan upis

	Dijete obiju zaposlenih roditelja ili redovitih studenata
	10

	Dijete koje živi samo s jednim zaposlenim roditeljem ili redovitim studentom
	10

	Dijete samohranog roditelja koji je zaposlen ili je redoviti student
	15

	Dijete koje se nalazi na listi čekanja Vrtića duže od 6 mjeseci
	2

	Dijete iz obitelji s troje ili više djece predškolske dobi
	1 bod po djetetu

	Dijete u godini prije polaska u osnovnu školu (predškola)
	3

	Dijete u udomiteljskoj obitelji, bez roditelja ili odgovarajuće roditeljske skrbi
	9

	Dijete osobe s invaliditetom upisane u Hrvatski registar osoba s invaliditetom
	9

	Dijete roditelja koji primaju doplatak za djecu
	2

	Dijete roditelja korisnika zajamčene minimalne naknade (ZMN)
	3

	Dijete čiji je brat ili sestra već upisan u Dječji vrtić "Grozdek"
	1

	Dijete s teškoćama u razvoju uz uvjete integracije (čl. 11. ovog Plana)
	Ne boduje se

	Dijete koje živi u iznimno teškim socijalnim i zdravstvenim prilikama
	Ne boduje se



Članak 7.
Zahtjev za upis podnosi se na posebnom obrascu koji se preuzima u Vrtiću ili na mrežnoj stranici Vrtića. Uz zahtjev je potrebno priložiti potpunu upisnu dokumentaciju navedenu u Javnom pozivu. U upisnom roku neće se razmatrati dokumentacija djece koja ne ispunjavaju dobni uvjet za upis u jaslice ili vrtić, kao ni nepotpuni zahtjevi.

Članak 8.
Nakon cjelovitog uvida u dokumentaciju te obavljenih inicijalnih razgovora stručnog tima s roditeljima i djecom, Povjerenstvo za upis dostavlja izvješće Upravnom vijeću Vrtića. Upravno vijeće donosi konačnu Odluku o upisu djece za pedagošku godinu 2026./2027., koja se objavljuje na oglasnoj ploči i mrežnoj stranici Vrtića. Daljnji postupak potpisivanja ugovora i održavanja roditeljskog sastanka uredit će se pratećim obavijestima uz rezultate upisa.
Članak 9.
Svi zahtjevi za upis koji u ovom izvanrednom upisnom roku ostanu nerealizirani zbog popunjenosti kapaciteta formiraju listu čekanja. Lista čekanja rješavat će se tijekom pedagoške godine sukladno oslobađanju mjesta.
Svi zahtjevi predani nakon isteka ovog roka upisuju se na kraj postojeće liste čekanja. Bez obzira na datum predaje zahtjeva izvan roka, prednost pri popunjavanju mjesta s liste čekanja imaju djeca s prebivalištem na području Općine Štrigova.
Članak 10.
U slučaju integracije djece s teškoćama u razvoju, sukladno članku 22. Državnog pedagoškog standarda predškolskog odgoja i naobrazbe, broj djece u odgojnoj skupini smanjuje se ovisno o stupnju teškoće djeteta, što posljedično može smanjiti ukupan broj slobodnih mjesta u toj skupini.
Članak 11.
U slučaju ispisa djeteta tijekom pedagoške godine, oslobođeno mjesto popunjava se s postojeće liste čekanja, u skladu s dobi djeteta i propisanim pedagoškim standardima.
Ako nema formirane liste čekanja za određenu odgojnu skupinu, upis novog djeteta na oslobođeno mjesto provodi se kontinuirano, rješavanjem novo zaprimljenih zahtjeva roditelja, a do popunjenja kapaciteta.
Članak 12.
Ovaj Plan upisa objavljuje se na oglasnoj ploči i mrežnoj stranici Dječjeg vrtića "Grozdek", a stupa na snagu prvog dana nakon dana objave.

UPRAVNO VIJEĆE
DJEČJI VRTIĆ GROZDEK
KLASA: 601-13/26-01/1
URBROJ: 2109-18-2-02-26-3
Štrigova, 5. listopada 2026.

